Tiwsatin n tsekla tamirant d tid i d-yellan d agerruj n tmetti tabaylit imi llant-d d udem ɣef wamek i d-tella tmetti-agi d ugdud-is ; tugget n yisental i ɣef i d-ttawin di tallit taqburt d wid icudden ɣer ṭraḍ, nnif d lherma imi kra n yisental llan-d d tagdelt ur yessefk ara ad yili wawal fell-asen. Kra n tewsatin banent-d s wazal ameqqran imi kecment deg iẓuran n twaculin tiqbayliyin. Md : iḍrisen n tmedyazt, iḍrisen n tmucuha, umyiten, tiqṣiḍin atg. Llant-d tewsatin-agi d abrid n usegzi d usufeɣ n yiḥulfan.